En halv million husstandscontainere med hver 40 kilo affald tømt ud i havet hvert eneste år langs den jyske vestkyst. Så meget - 20.000 tons affald årligt - skønnes brugerne af Nordsøen hvert år at tilføre havet. I en kamp mod affaldsdyngerne, der netop nu kan beses langs de vestjyske stande, forsøger de 11 vestkystkommuner i et koordineret beredskab at bekæmpe forureningen af Nordsøen, som er en hård belastning af kommunerne. De har i gennemsnit i årene 2007-2009 hvert år brugt over syv millioner kroner til rensning af kysterne for affald og olie. I dag, mandag, rydder Hjørring Kommune op på stranden mellem Tornby og Løkken efter et olieudslip. Det vil tage omkring en uge før stranden igen er fri for olie. /Ritzau/

Referat:
Havet bruges fortsat som losseplads til stor frustration og økonomisk belastning for vestkystens kommuner.